钦定古今图书集成/明伦汇编/官常典/第724卷 > 宋昌祚 唐璟 蹇誉 徐兟 邵元通 郑
## 钦定古今图书集成/明伦汇编/官常典/第724卷 > 宋昌祚 唐璟 蹇誉 徐兟 邵元通 郑

立　胡广

按《宋史忠义传》：“昌祚，和州钤辖也。建炎二年，兀术犯
和州，州人推昌祚权领军事，率众坚守，金人围之数
匝。禁军左指挥使郑立亦拳勇忠愤，共激士率，昼夜
备御，不少怠。阅数日，军士胡广发弩中兀术左臂，兀
术大怒，飞炮雨集，径登弩发之地，城立破。金人入屠
其城，昌祚与权倅唐璟、历阳令蹇誉、司户徐兟、县尉”
邵元通及立广，皆死谯楼上，磔裂以徇，军士多不降，
溃围西出，保麻湖水。砦推乡豪为统领，闻于朝，遂以
赵霜为和州镇抚使。昌祚、璟、誉、兟、元通各赠官，录其
子弟。